সমীক্ষা বলছে, প্রতি বছর পাঁচ বছরের নিচে প্রায় ৩০ লক্ষ শিশুর মৃত্যু হয় পরিবেশ দূষণের কারণে। এবং লক্ষ লক্ষ শিশুর জীবন বিপন্ন। ডায়রিয়া, ম্যালেরিয়ায় প্রতিদিন ৬০০০ শিশু মারা যায়। ফলে শিশু অধিকার রক্ষার জন্য সুস্থ পরিবেশই যে অনেকগুলির মধ্যের একটি পূর্বশর্ত এই নিয়ে কোনও সন্দেহ নেই। দূষণ এবং তার ফলে জলবায়ুর পরিবর্তন নিয়ে Green Hope স্থানীয়ভাবে প্রচুর কাজ করে। কিন্তু কেকাশান চেয়েছিল তাদের এই বিপ্লব সারা বিশ্বে ছড়িয়ে দিতে। বিভিন্ন জাতীয় এবং আন্তর্জাতিক কনফারেন্সে পরিবেশ এবং দীর্ঘমেয়াদি পরিবর্তন নিয়ে বক্তৃতা পেশ করেছে সে। ১২ বছর বয়সে Major Group for Children and Youth of the United Nations Environmental Programme এর সর্বকনিষ্ঠ গ্লোবাল কো—অর্ডিনেটর নির্বাচিত হয়। শিশুদের অধিকারের প্রশ্নে সরব হয় কেকাশান। তাঁকে দেখে উদ্বুদ্ধ হয়ে নেপাল, ভারত, কলম্বিয়া, কানাডা, শ্রীলঙ্কা, ফ্রান্স, আমেরিকা, মেক্সিকো, ওমান এবং বাহারিনের শিশুরাও Green Hope এ সামিল হয় তারা।